صوبہ (مغلیہ سلطنت)

**صُوبَہ** جنوب ایشیائی زبانوں میں کسی ملک کے اُس حصّے کو کہتے ہیں جو کئی ضلعوں پر مشتمل ہوتا ہے، بھارت میں صوبہ کے لیے لفظ *ریاست* (state) بولا جاتا ہے اور عالمِ عرب میں عموماً صوبہ کے لیے لفظ *محافظہ (governorate)* استعمال کیا جاتا ہے۔ "صوبہ" کو اصلاً مغلیہ سلطنت نے اپنی علاقائی ذیلی تقسیموں اور ریاستوں کے لیے متعارف کیا تھا؛ اور بعد ازاں اسے برصغیر پاک و ہند کی دیگر حکومتوں نے بھی اپنا لیا۔ یہ لفظ عربی اور فارسی سے ماخوذ ہے۔ *صوبہ* کے والی / حاکم کو *[[صوبہ دار|صُوبَہ دار]]* کہا جاتا تھا، بعد میں ہندوستانی اور پاکستانی فوجوں کے ایک افسر کے لیے بھی *[[صوبیدار]]* کہا جانے لگا۔ صوبوں کو پادشاہ (شہنشاہ) اکبر نے اپنی 1572ء-1580ء کی انتظامی اصلاحات کے دوران قائم کیا تھا۔ ابتدائی طور پر صوبوں کی تعداد 12 تھی، لیکن فتوحات کے بعد اکبر کے عہدِ حکومت کے اختتام تک *صوبوں* کی تعداد بڑھ کر 15 ہو گئی۔ صوبوں کو *[[سرکار (انتظامی تقسیم)|سرکاروں]]* یا اضلاع میں تقسیم کیا جاتا تھا۔ اور سرکاروں کو مزید *[[پرگنہ|پرگنوں]]* یا *[[محلہ (انتظامی تقسیم)|محال]]* میں تقسیم کیا جاتا تھا۔ اکبر کے بعد آنے والے بادشاہوں، خاص طور پر اورنگ زیب نے اپنی فتوحات کے ذریعے *صوبوں* کی تعداد کو مزید بڑھایا۔ جیسے ہی سلطنت اٹھارہویں صدی کے اوائل میں تحلیل ہونا شروع ہوئی، بہت سے *صوبے* خود مختار ہو گئے یا مرہٹوں یا ایسٹ انڈیا کمپنی کے زیرِ تسلط آ گئے۔

موجودہ دور میں صوبہ پاکستان کی ریاستوں کے لیے بولا جاتا ہے، خاص کر پنجابی، بلوچی اور اردو زبان میں۔

## تارِیخ
ابتداً اکبر کی انتظامی اصلاحات کے بعد مغلیہ سلطنت کو 12 صوبوں میں تقسیم کیا گیا: کابل، لاہور، ملتان، دہلی، آگرہ، اودھ، الہ آباد، بہار، بنگال، مالوا، اجمیر اور گجرات۔ دکن کی فتح کے بعد انھوں نے وہاں مزید تین صوبے کی بنیاد رکھی: برار، خاندیش (ابتداً سنہ 1601ء میں اس کا نام تبدیل کر کے داندیش رکھا گیا) اور احمد نگر (سنہ 1636ء میں اس کا نام تبدیل کر کے دولت آباد اور پھر بعد میں اورنگ آباد رکھا گیا)۔

جہانگیر نے سنہ 1607ء میں اپنے دور حکومت میں اڑیسہ کو بنگال سے نکال کر صوبوں کی تعداد بڑھا کر 17 کردی۔ شاہ جہاں کے دور میں صوبوں کی تعداد 22 ہو گئی۔ عہد حکومت کے 8ویں سال میں شہشناہ شاہ جہاں نے سرکارِ تلنگانہ کو صوبہ برار سے الگ کر کے اسے ایک نیا صوبہ بنا دیا۔ پھر سنہ 1657ء میں اسے صوبہ ظفر آباد (بیدر) میں ضم کر دیا گیا۔ سنہ 1629ء میں آگرہ کا نام اکبر آباد رکھا گیا اور سنہ 1648ء میں دہلی کا نام شاہجہان آباد کر دیا گیا۔ کشمیر کو کابل سے، ٹھٹہ (سندھ) کو ملتان سے اور بیدر کو احمد نگر سے الگ کر دیا گیا۔ کچھ عرصہ تک قندھار مغلیہ سلطنت کے تحت ایک الگ صوبہ تھا لیکن سنہ 1648ء میں یہ صفوی سلطنت کے ہاتھوں میں چلا گیا۔

اورنگ زیب نے سنہ 1686ء میں بیجاپور کو، سنہ 1687ء میں سِرا کو اور سنہ 1687ء میں گولکنڈہ کو نئے صوبوں کے طور پر شامل کیا۔ ان کے دور حکومت میں 22 صوبے تھے۔ ان صوبوں کے نام کابل، کشمیر، لاہور، ملتان، دہلی، آگرہ، اودھ، الہ آباد، بہار، بنگالہ، اڑیسہ، مالوا، اجمیر، گجرات، برار، خاندیش، اورنگ آباد، بیدر، ٹھٹہ، بیجاپور، سِرا اور حیدرآباد (گولکنڈہ) تھے۔ اورنگ زیب نے سنہ 1692ء میں آرکاٹ کو مغل صوبہ بنایا۔

مغلیہ سلطنت کے عہد میں پنجاب کا خطہ تین صوبوں پر مشتمل تھا: صوبہ لاہور، صوبہ ملتان اور صوبہ دہلی کے کچھ حصے۔ سکھ سلطنت (1799ء–1849ء) جس نے پنجاب کے خطہ پر حکومت کی، نے اپنے زیر انتظام علاقوں کے لیے بھی *صوبہ کی* اصطلاح استعمال کی، جن کی تعداد پانچ تھی۔

## مغلیہ سلطنت کے صوبہ جات کی فہرست
### اکبر کے اصلاً بارہ صوبہ جات تھے
اکبر (مغل شہنشاہ) کی انتظامی اصلاحات کے نتیجے میں تشکیل دیے گئے بارہ صوبہ جات:

### سنہ 1593ء کے بعد اضافہ کیے گئے صوبہ جات
بعد میں جن صوبہ جات کا اضافہ کیے گئے وہ یہ تھے (تاریخ بلحاظ قیام):

## نِگار خانَہ

وسط|تصغیر|مغلیہ سلطنت کے صوبہ جات (شمالی ہندوستان)
وسط|تصغیر|مغلیہ سلطنت کے صوبہ جات (جنوبی ہندوستان)
## حواشی

## حوالہ جات
* Keay, John (2000). *India: a History*. Grove Press, New York.
* Markovits, Claude (ed.) (2004). *A History of Modern India: 1480–1950*. Anthem Press, London.
## مزید پڑھیے
* 

زمرہ:اردو الفاظ اور جملے
زمرہ:اقسام ملکی تقسیمات
*
زمرہ:مغلیہ سلطنت کی ذیلی تقسیم